google/wiki40b huggingface dataset:
Sergio Leone

Biografija

Gimė kinematografininkų šeimoje. Tėvas Vinčencas Leonė filmus režisavo Roberto Roberčio slapyvardžiu, motina Biče Valerian – aktorė.
Nuo penkto dešimtmečio pabaigoje dirbo italų (V. De Sikos, M. Soldati) ir Italijoje tuo metu dirbusių JAV režisierių (F. Zinemano, R. Viso) asistentu, taip pat sukūrė epizodinių vaidmenų, kino scenarijų. Septinto dešimtmečio pradžioje režisavo istorijos nuotykių filmų.

Kūryba

Išgarsėjo vadinamąja „spagečių“ vesternų trilogija „Už saują dolerių“ (Per un pugno di dollari 1964 m., režisierius A. Kurosavos filmo „Asmens sargybinis“ perdirbinys), „Keliais doleriais daugiau“ (Per qualche dollaro inpiu 1965 m.), „Geras, blogas ir bjaurus“ (Il buono, il brutlo, il cattivo 1966 m.), kuri atnaujino vesterno žanrą; filmuose paneigiamas amerikietiškų vesternų sąlygiškumas, savitai transformuojami amerikiniai mitai, būdinga niūri nuotaika, mistikos elementai, daugiareikšmės pauzės, stambus planas, choreografiški prievartos epizodai. Vadinamąją amerikietiškąją trilogiją sudaro vesternai „Kartą Laukiniuose Vakaruose“ (Cera una volta il West 1968 m.), „Sauja dinamito“ (Giu’latesta 1971 m.) ir gangsterių filmas „Kartą Amerikoje“ (Once Upon a Time in America 1984 m.), kuris apdovanotas 11 premijų ir sulaukė dar 5 nominacijų kino festivaliuose. Prie jo filmų raiškumo daug prisidėjo kompozitorius Enio Morikonės muzika. Prodiusavo kitų režisierių filmų. Kartais dirbo Bobo Robertsono slapyvardžiu.
Terespolio stačiatikių dekanatas

Terespolio stačiatikių dekanatas (lenk. Dekanat Terespol) – vienas iš penkių Liublino-Chelmo stačiatikių vyskupijos dekanatų. Dekanatas ribojasi su Palenkės Bialos ir Chelmo dekanatais bei Baltarusija. Dekanato centras yra Terespolio mieste.
Grubūs vaikinai

Grubūs vaikinai (angl. rudeboys, rudies) – subkultūra, susidariusi Jamaikoje XX a. 6 deš. pradžioje.

Istorija

Terminas „grubus vaikinas“ kilo iš Jamaikos slengo („kietas“, „madingas“). „Grubūs vaikinai“ šokių aikštelėse ir gatvėse vilkėjo pagal paskutinę madą.
„Grubių vaikinų“ kultūra atsirado Kingstono getuose ir sutapo su šokių vakarėlių bei garso sistemų populiarėjimu. Negaunantys nei meilės, nei darbo miesto jaunuoliai kartais laikinai įsidarbindavo pas garso operatorius ir nutraukdavo varžovų šokius. Tai (ir kitos gatvių kovų formos) tapo sudėtine blogų berniukų gyvenimo būdo dalimi ir dažnai sąlygodavo gaujų atsiradimą.
Daugelis „blogiukų“, įkvėpti amerikietiškų gangsterių filmų ir soul muzikos grupių, ėmė dėvėti griežtus kostiumus, siaurus kaklaraiščius ir skrybėles. XX a. 6 deš. pabaigoje, augant emigracijai, „grubių vaikinų“ kultūra ir jos muzika, ska ir rokstedis, išplito į Jungtinę Karalystę ir kitas šalis.
Senieji Trakai

Architektūra

Kaimo istorinė dalis – dvipusis gatvinis rėžinis kaimas, gatvės nutiestos istorinių kelių trasomis (Trakų kelio ir kelio į Strakiškes). Būdingi XIX a. pab.–XX a. pr. mediniai vienaukščiai namai, stovintys galu į gatvę. Architektūrinė vertybė yra Senųjų Trakų bažnyčia (pirma pastatyta dar 1405 m.), XVII a. vienuolynas. Bažnyčioje yra vertingų paveikslų, šventoriaus vartuose – 3 ornamentuoti XIX a. kryžiai.
Hermann Schapira

Biografija

Gimė 1840 m. rugpjūčio 4 d. Eržvilke, jo tėvas buvo malamedas. Nuo pat vaikystės pasižymėjo neeiliniais gabumais. Būdamas devynerių metų perskaitė žydų filosofo Mošės Maimonido veikalą. Mokėsi Kretingos ješivoje. Buvo Tirkšlių ješivos vadovas. 1864 m. jam į rankas atsitiktinai papuolė matematikos vadovėlis, kuris sužadino norą gilintis ir į pasaulietinius mokslus. 1866 m. persikelė gyventi į Kauną, po to – Vilnių, kur savarankiškai lavinosi.
1887 m. įstojo į Berlyno pramonės akademiją. 1871 m. dėl lėšų stygiaus grįžo į Rusijos imperiją. Dirbo prekybinių firmų tarnautoju Odesoje, Kijeve, Žitomire, Vitebske. 1877-1878 m. Rusijos – Turkijos karo metu teikė karinę amuniciją. Sukaupęs pakankamai lėšų mokslui, nuo 1878 m. studijavo Heidelberge, ten 1880 m. gavo daktaro laipsnį, tapo matematikos profesoriumi. Tais pačiais metais iš hebrajų į vokiečių kalbą išvertė viduramžių geometrijos vadovėlį „Mišnat cha–middod“. Negavęs darbo Odesos universitete, Šapiro liko Heidelbergo universitete, nuo 1887 m. dirbo ektraordinariniu profesoriumi, pelnė visuotiną matematikų pripažinimą. Bet didelė dalis jo matematikos darbų liko neišspausdinta, nebaigta. Nežiūrint to, visą laiką stokojo lėšų. Vienu metu pragyvenimui net taisydavo laikrodžius.
Šapira yra vienas iš Hibbat Ciono steigėjų, dirbęs kartu su L. Pinskeriu ir kėdainiškiu M. L. Lilienbliumu. Būtent 1881 m. su jais Odesoje įsteigė Hibbat Cion skyrių. 1884 m. Heilderberge įsteigė bendriją „Cion“, kurios tikslas buvo steigti žydų žemės ūkio gyvenvietes Palestinoje. Katovicų suvažiavime ir Bazelio sionistų kongrese jis pasiūlė du savo parengtus projektus: įsteigti Žydų nacionalinį fondą (Keren kajemet le Israel) ir Žydų nacionalinį banką, kuris kauptų lėšas žemei Palestinoje pirkti, taip pat įsteigti Jeruzalėje žydų aukštąją mokyklą su judaikos studijų, teorijos mokslų, technikos bei agronomijos žinių skyriais.
Šapira kurį laiką buvo nusivylęs sionizmu, gilinosi į mokslus ir judaizmo galimą sintezę, bet 1897 m. po neilgų svarstymų jis palaikė T. Herclį ir sutiko dalyvauti pirmajame sionistų kongrese, kuriame pakartojo savo du konkrečius pasiūlymus. Pirmasis pasiūlymas buvo patvirtintas per 5 –ąjjį sionistų kongresą 1901 m., antrasis per 11 –ąjį sionistų kongresą 1913 metais. Paskutiniais gyvenimo metais Šapira aktyviai propogavo sionizmo idėjas. Mirė skaitydamas paskaitą 1898 m. gegužės 8 d. Kelne. 1925 m. išėjo Hermano Šapiros straipsnių rinkinys apie žydų nacionalinį judėjimą.
Airijos lietuvių bendruomenė

Airijos lietuvių bendruomenė – Airijoje veikianti lietuvių bendruomenė, vienijanti lietuvius, gyvenančius Airijoje, juridiškai įregistruota Airijos kompanijų registre kaip ne pelno siekianti organizacija, veikianti pagal savo įstatus ir Airijos Respublikos įstatymus. Veikia nuo 2005 m. sausio 26 d. Daugiausiai užsiima šviečiamąja veikla, lituanistinių mokyklų steigimu, taip pat organizuojama įvairius lietuviškus renginius.
KK143

Maršrutas

Kelias prasideda Jonavoje, Ruklos gatvėje, trišalėje sankryžoje su  A6  Kaunas–Zarasai–Daugpilis  ( E262  Kaunas-Utena-Daugpilis-Rėzeknė-Ostravas ) – Taurostos gatve. Eina per Jonavos ir Kaišiadorių rajonus. Prie kelio yra šie miestai ir gyvenvietės: Rukla, Gegužinė, Zūbiškės, Stabintiškės, Žasliai, Žaslių geležinkelio stoties gyvenvietė, Gilučiai. Baigiasi Kloniniuose Mijaugonyse, ties viaduku su magistrale  A1  Vilnius–Kaunas–Klaipėda . kelias dusyk kerta Laukystos upę, 3 km į pietus nuo Žaslių kelią kerta geležinkelis Kaišiadorys-Vievis.
Naudvario dvaras

Istorija

1787 m. dvarą (tada jis priklausė Upytės pavietui) įsigijo Stanislovas Kerbedis, valdęs ir Pakiršinių dvarą Šiaulių paviete, dabar Radviliškio raj.
1790 m. dvarą paveldėjo jo žmona ir vaikai.
XIX a. pradžioje Naudvaris priklausė vienam iš vaikų – Valerijonui Kerbedžiui (buvo vedęs Gabrielę Malinskaitę iš Beinoravos). 1810 m. čia gimė inžinierius ir tiltų statytojas Stanislovas Kerbedis (1810–1899).
Vyresnysis Stanislovo brolis Ipolitas Kerbedis 1837 m.taip pat baigė Susisiekimo inžinierių institutą ir visą savo gyvenimą paskyrė statybai. 1837–1841 metais jis tiesė Nižnij Novgorodo plentą, nuo 1842 m. dalyvavo Peterburgo Blagoveščensko tilto statyboje. 1850 m. persikėlė į Kijevą. Buvo vedęs Feliciją Dambrauskaitę, su kuria susilaukė dukters Marijos (ištekėjo už Vladislovo Komaro) ir sūnų Valerijono, Maksimiljono, Stanislovo ir Mykolo (Michailas). Pastarieji du irgi tapo susisiekimo inžinieriais, geležinkelių statytojais. Stanislovas buvo vedęs savo pusseserę Eugenįją, inžinieriaus Stanislovo Kerbedžio dukrą.
1835 m. dvarą paveldėjo Mykolas Kerbedis (m. 1893 m. Varšuvoje), valdė ir Pranionius. Po jo mirties dvaras atiteko brolio Ipolito sūnui Valerijonui Kerbedžiui. Šis kartu su broliu Mykolu už 8 tūkst. aukso rublių nupirko vargonus statomai Naujamiesčio bažnyčiai.
Po Valerijono mirties 1905 m. dvarą valdė našlė Gabrielė Malinskaitė Kerbedienė.
Kerbedžiai palikuonių neturėjo ir pagal Valerijono testamentą dvaras atiteko Gabrielės sesers Liudvikos Malinskaitės vyrui Boleslovui Straševičiui (Augustavo savininkui), kuris Valerijono garbei pavadino vieną iš sūnų (gyveno 1885–1968), kuris dvare ir gyveno prieš antrąjį pasaulinį karą.
1941 m. Straševičiai ištremti į Sibirą, o dvare įsikūrė kolūkio centras, kontora.
1944 m. besitraukiantys vokiečiai rūmus sudegino. Pokario metais jie atstatyti ir rekonstruoti.
Nuo 1982 m. čia veikė Pašuojo pradinė mokykla, kuri čia buvo įsikūrusi dar 2004 m., kuomet ją lankė 7 vaikai.
2005 m. dvaro sodybos ansamblis ir parkas iš Valstybės turto fondo perėjo Panevėžio rajono savivaldybės žinion.
Ypatingasis lageris

Ypatingieji lageriai (rus. Особые лагеря МВД, особлаги) – specialiosios paskirties lageriai Gulago sistemoje skirti „specialiajam kontigentui“ – politiniams kaliniams, nuteistiems pagal RTFSR BK 58 straipsnį apkaltintiems išdavyste, šnipinėjimu, terorizmu. Tarp tokių kalinių buvo tikri ir pagal sufabrikuotas nuteisti politiniai sistemos priešininkai – trockistai, „nacionalistai“ (tarp jų ir Lietuvos partizanai bei jų rėmėjai), baltieji emigrantai.
Iš viso buvo 12 ypatingųjų lagerių. 1948 m. vasario mėnesį įsteigti ypatingieji lageriai buvo be pavadinimų, sunumeruoti nuo 1 iki 5. Vėliau jiems suteikti kodiniai pavadinimai, atitinkamai Mineralnyj, Gornyj, Dubravnyj (Дубравный Dubravlagas), Stepnoj ir Beregovoj.
Vėliau įkurti šie ypatingieji lageriai: Rečnoj, Ozernyj, Pesčianyj, Lugovoj, Kamyšovyj, Dalnyj ir Vodorazdelnyj.
1954 m., po Stalino mirties, ypatingieji lageriai reorganizuoti į įprastines priverstinio darbo stovyklas.
Darbo diena, kaip ir kituose lageriuose, oficialiai buvo 10 val., tačiau neretai užtrukdavo ir 14 val.
Tonon le Benas

Istorija

1536 m. priklausė Bernui.
Juliaus Liudviko Vynerio labdaros ir paramos fondas

Juliaus Liudviko Vynerio labdaros ir paramos fondas – paramos organizacija, pirmasis bendruomenės fondas Klaipėdos krašte. 
Vadovas – Romualdas Žukauskas.
Fondas mena gilias istorines filantropijos tradicijas, siekiančias Prūsijos valstybės laikus - jis buvo įsteigtas dar XVIII amžiuje, veikė pat iki Antrojo pasaulinio karo. Šis fondas buvo atkurtas 2004 m. balandžio mėn. tęsiant Klaipėdos krašto filantropo Juliaus Liudviko Vynerio filantropinę veiklą.
Fondo misija: remti bendruomenės iniciatyvas Vakarų Lietuvoje, formuojant ir įgyvendinant fizinių asmenų ir verslo sektoriaus rėmimo politiką bei kaupiant fondo kapitalą.
Fondo vizija: būti patikimu ir žinomiausiu bendruomenės fondu Vakarų Lietuvoje, sukaupusiu stabilų kapitalą ir nuolat skirstančiu lėšas bendruomenės iniciatyvoms remti.
Fondo iniciatyvos: kasmetinis renginys "Vynerio arbatėlė", vykstantis balandžio mėn. pirmą savaitę, organizuojamas kartu su Mažosios Lietuvos istorijos muziejumi bei Klaipėdos žydų bendruomene.
Galina Baužytė-Čepinskienė

Galina Baužytė-Čepinskienė (1928 m. sausio 16 d. Panevėžys – 2019 m. liepos 19 d.) – Lietuvos vertėja, literatūros tyrinėtoja, humanitarinių mokslų daktarė.

Biografija

1951 m. baigė Vilniaus universitetą. 1958 m. filologijos mokslų kandidatė.
1956–1994 m. Vilniaus universiteto dėstytoja, 1980–1990 m. Visuotinės literatūros katedros vedėja. Nuo 1990 m. profesorė. 1995–1999 m. Lietuvių PEN centro prezidentė.
Paskelbė straipsnių apie prancūzų, anglų, JAV rašytojus, išvertė prancūzų literatūrologų straipsnių ir sudarė jų rinkinių. Vertė iš prancūzų ir anglų kalbų.
Petras M. Urbaitis

Biografija

Mokėsi Šeduvos progimnazijoje. Mokymosi metais jis aktyviai veikė ateitininkų ir sporto organizacijose. Nuo 1928 m. P. Urbaitis apsigyveno Italijoje. 1931–1951 m. gyveno Kinijoje. Studijavo Honkonge. 1940 m. buvo įšventintas kunigu ir nuo šio meto pradėjo dirbti misijose.
1951 m. buvo areštuotas ir kaltinamas šnipinėjęs; 1952 m. ištremtas iš Kinijos. Atvyko į Italiją, kur Kastelnuovo Don Boske (Asčio provincija) buvo mokytojas ir dvasios tėvas.
Nuo 1977 m. P. Urbaitis apsigyveno Brazilijoje, dirbo Šv. Petro lietuvių parapijoje San Paule, redagavo ir leido esperanto kalba trimėnesinį leidinį „Brazila“.
Petras Urbaitis bendradarbiavo spaudoje, ypač religinėmis ir socialinėmis bei lietuvybės temomis. Bendradarbiavo su Universala Esperanto Asoscio, kovojančia už žmonijos suartėjimą ir taiką. Išvertė ir išspausdino J. Keller „Šiai dienai ir rytojui“ (1964). Yra parašęs knygas: „Kinija – Azijos milžinas“ (1974), Petro Perkumo slapyvardžiu „Dvasinio idealo keliu“ (1979), iliustruotą lietuvių almanachą (1981).
Billie Holiday

Karjera

Pasak Billie prisiminimų, 1930 metais ji buvo užverbuota viešnamio ir dirbo kaip prostitutė. Tais pačiais metais ji pradėjo dainuoti įvairiuose Harlemo naktiniuose baruose už arbatpinigius. Pasak legendos, jai atliekant dainą "Travelin All Alone", publika apsiverkė. Dabar sudėtinga patikrinti kuriuose būtent džiazo baruose ji dirbo iki to laiko kol 1933 metais Monette’s klube ją surado talentų medžiotojas John Hammond.
Billie Holiday debiutas buvo 1933 metais kai John Hammnond ją supažindino su Benu Gudmanu, žinomu to meto džiazo atlikėju, su kuriuo padarė keletą įrašų. 1935 metais, kai Billie tęsė savo karjerą su grupe vadovaujama pianisto Teddy Wilson, jie vėl bendradarbiavo įrašant keletą dainų. Nuo 1938 metų ji buvo pakankamai garsi kad galėtų pritraukti publiką naudodamasi savo vardu.
Ketvirajame dešimtmetyje, plačiai plintant Swing stiliui, T. Wilsonas ir B. Holiday perdirbo kai kurias liaudyje populiarias dainas į džiazo stiliaus kūrinius. Billie gebėjimas improvizuoti melodiją atitikti emocijas buvo pritrenkiantis. Tuo pačiu metu Billie taip pat kūrė dainas, tarp jų "Billie's Blues", "Tell Me More (And Then Some)", "Everything Happens For The Best". Nors jos parašytų dainų nebuvo daug, kelios iš jų tapo džiazo standartais – pavyzdžiui, "God Bless the Child", "Don't Explain", "Lady Sings the Blues". Ji buvo viena iš pirmų juodaodžių moterų kurios pasirodė su baltaodžių orkestru.
Billie taip pat suvaidino viename muzikiniame filme, kurio režisierius buvo Arthur Lubin, o dainuoti teko drauge su Louis Armstron. Autobiografijoje Lady Sings the Blues ji aprašo savo nusivylimą išvydus scenarijų- ji tikėjosi suvaidinti save, Billie Holiday, dainuojančią naktiniame klube, o teko vaidinti tarnaitę.

Paskutiniai gyvenimo metai ir mirtis

Nors Billie Holiday niekada neturėjo savo vaikų, ji buvo krikštamotė dviem – dainininkei Lorraine Feather, Leonardo Feather dukrai, ir Bevan Duffy, William Buffy sūnui. Pasak Billie, ji įniko į narkotikus ketvirtojo dešimtmečio pradžioje. 1941 metais ji ištekėjo už trombonisto Jimmy Monroe, su kuriuo išsiskyrė 1947 metais. Dar prieš skyrybas ji pradėjo gyventi su Joe Guy, kuris grojo trimitu, ir kuris ,be kita ko, aprūpindavo ją narkotikais. Netrukus po oficialių skyrybų su J. Monroe ji taip pat paliko J. Guy. 1947 metais ji buvo suimta dėl narkotikų ir aštuonis mėnesius praleido už grotų. Narkotikai, alkohlis ir santykiai su vyrais, kurie prieš ją smurtaudavo, neigiamai atsiliepė jos sveikatai ir balsui. 1952 metais ji ištekėjo už Louis McKay, kuris, kaip ir dauguma jos gyvenimo vyrų, ją mušė, tačiau jis bandė ją atitraukti nuo narkotikų. Nors jos mirties metu jie buvo išsiskyrę, tačiau jis turėjo planų atidaryti dainavimo mokyklų tinklą, pavadintų Billie Holiday vardu.
Mikalojiškis

Istorija

1906 m. kaimas minimas Inturkės juodraštinėje priešvedybinių apklausų knygoje.
Skurviai

Istorija

Kaimo pietiniame pakraštyje buvusi senovės gyvenvietė, į vakarus – Jusaičių alkakalnis. TSRS okupacijos metais kaimas priklausė Bubių apylinkės „Tarybinio artojo“ kolūkiui.

Aplinkinės gyvenvietės

BUBIAI – 5 km
Trociškė – 1,4 km
ŠIAULIAI – 14 km
Jusaičiai – 1,2 km
Jankaičiai – 1,8 km
Leškiai – 1,4 km
Kanapinė – 5 km
Pagervinė – 3,6 km
Vimbldonas

Sportas

Vietovė garsėja teniso didžiojo kirčio turnyru – Vimbldono čempionatu.
Iki 2004 m. Vimbldone žaidė Wimbledon FC futbolo klubas.
Frederikas IX

Biografija

Kilęs iš Gliuksburgų dinastijos, paskutinis iš vyriškosios linijos. Vyriausias Kristijono X ir Meklenburgo-Šverino kunigaikštytės Aleksandrinės sūnus. 1935 m. vedė Švedijos princesę Ingridą. Dukterys – dabartinė Danijos karalienė Margarita II (g. 1940 m. balandžio 16 d.), Benedikta (g. 1944 m. balandžio 29 d.) ir 1964 m. už Graikijos karaliaus Konstantino II ištekėjusi Ana-Marija Dagmar Ingrid (g. 1946 m. rugpjūčio 30 d.).

Valdymas

Antrojo pasaulinio karo metu, 1943–1945 m. vokiečių kalintas. 1947 m., po tėvo mirties, užėmė Danijos karaliaus sostą. Kadangi pagal Danijoje galiojusią sosto paveldėjimo tvarką monarchu galėjo būti tik vyras, kronprincu tapo jo brolis Knutas. 1953 m. patvirtino konstituciją, leidžiančią sostą paveldėti dukrai Margaritai II ir panaikinančią parlamento aukštuosius rūmus.
Palaidotas prie Roskildės katedros.
Ragūzos provincija

Ekonomika

Ragūzos provincija smarkiai pasikeitė per pastaruosius 20 metų, ypač dėl turizmo. Bet daugelyje vietų gyvenimas nepasikeitė per pastarus 200 metų. Pramonė yra tik Ragūzos ir Pocalo miestuose. Vakarinė ir pietinė provincijos dalis skirta žemės ūkiui. Ragūzos provincija garsėja kaip vienas didžiausių šiltnamiuose užaugintos produkcijos gamintojų. Ragūzos ir Modikos apylinkėse išvystyta gyvulinkystė daugiausiai viso regiono mastu. Turizmas pakeitė žvejybą kaip pagrindinį pajamų šaltinį pajūrio srityse.
David Guetta

Biografija

Būdamas trylikos metų jis pradėjo įrašinėti savo pirmąsias plokšteles. Septyniolikos jis dirbo didžėjumi „Broad“ studijoje Paryžiuje. 1988–1990 metais jis įrašinėjo house stiliaus muziką radijo stotyje „Radio Nova“. 2005 m. singlas „The World Is Mine“ atsidūrė populiariausių Europos šokių įrašų sąrašo viršūnėje. Singlas buvo pristatytas „L’Oréal“ firmos kremo reklamoje.
2005 metais rugpjūčio 13 dieną jis pasirodė Creamfields ispanų festivalyje su tokiais dainininkais kaip The „Chemical Brothers“ bei Carl Cox. Tokiame pačiame festivalyje D. Guetta dalyvavo ir Didžiojoje Britanijoje.
Daina „Just A Little More Love“ pasirodė filme „The Football Factory“, taip pat atlikta gospel muzikos stiliumi 2006 metais „Victoria’s Secret“ madų šou.
2007 m. Naujųjų Metų dieną jis pasirodė „Big Beach Boutique 3“ koncerte, surengtame paplūdimyje Braitone (Didžioji Britanija), kuriame kartu su su Fatboy Slim atliko pagrindinį programos vaidmenį.
2007 metų liepos 14 dieną jis buvo pirmasis didžėjus atlikęs savo programą gyvai komerciniame lėktuve, skrendančiame iš Paryžiaus į Ibizą.
Lapkričio 30 dieną David Guetta atliko savo pasirodymą Bournemouth Didžiojoje Britanijoje 2020ROCKS renginyje, grodamas pagal prancūzų didžėjaus Sebastien Leger electro muzikos stilių.
Daugelyje atlikėjo singlų vokalisto partijas atlieka Chris Willis.
Imlitex Holdings

Veiklos kryptys ir įmonės

IMLITEX AGRO - grūdų supirkimas, prekyba pašarinėmis žaliavomis, trašomis, ženklintu dyzelinu. 
IMLITEX INDUSTRY - žaliavų teikimas chemijos, pastikų, energetikos, maisto ir daugelio kitų pramonės šakų įmonėms.   
IMLITEX ENERGY - elektros energijos tiekimas, prekyba iš atsinaujinančių šaltinių pagaminta elektros energija.  
IMLITEX TEXTILE - tekstilės pramonės žaliavų tiekimas, namų tekstilės gamyba.  
IMLITEX FOOD -  žaliavų teikimas maisto pramonės įmonėms, didmeninė prekyba maisto produktais.  
IMLITEX FINANCE - faktoringo paslaugų teikimas.  
IMLITEX PACKAGE - stiklinių, plastikinių ir kartono bei popierinių pakuočių tiekimas.  
IMLITEX PLASTICS - plastikų žaliavų pramonei tiekimas.  
Holdingui priklauso UAB "Imlitex", UAB "Imlitex Agro", UAB "Imlitex Grūdai", UAB "Imlitex Industry", UAB "Imlitex Textile", UAB "Imlitex Finance", SIA "Imlitex Latvija", "Imlitex Polska sp. z.o.o., "Imlitex Eesti" OÜ, “Imlitex Neva” LLC ir eilė kitų bendrovių. 2018 m. įmonių grupės apyvarta siekė 354 mln eurų. Ši lietuviško kapitalo įmonė patenka į dvidešimties didžiausių Lietuvos įmonių sąrašą.
Marija Kajackaitė

Marija Kajackaitė-Jučienė (1919 m. vasario 28 d. Ramonai, dab. Šipliškės valsčius, Lenkija – 1979 m. rugpjūčio 20 d. Kaunas) – Lietuvos baleto artistė.

Biografija

Sūnus Jonas Jučas. 1937 m. baigė Valstybės teatro baleto studiją, nuo 1937 m. šio teatro baleto artistė. 1940–1969 m. Kauno muzikinio teatro solistė. 1974–1979 m. dėstė Kauno sporto mokykloje.
Šoko solo partijas operetėse, kurias sukūrė Fransis Leharas, Imrė Kalmanas, Johanas Štrausas, Borisas Aleksandrovoas.
Tyra Banks

Biografija

Gimė Inglvude, NASA fotografės, madų vadybininkės ir kompiuterių konsultanto šeimoje. Turi brolį Devin Banks.
Modelio karjerą pradėjo besimokydama 11 klasėje. Vėliau išvyko į Paryžių dirbti kaip podiumo modelis. Pirmąją savaitę Paryžiuje Banks gavo 25 užsakymus pasirodyti ant podiumo ir tapo rekordininke naujokų kategorijoje. Sulaukus sėkmės pradėjo dirbti su tokiais garsiais madų namais kaip Anna Sui, Coors Light, CoverGirl, Badgley Mischka, Bill Blass, Cynthia Rowley, Chanel, Christian Dior, Dolce & Gabbana, Donna Karan, Gemma Kahng, H&M, Isaac Mizrahi, Maria Snyder, McDonald’s, Aislinn Dubois, Michael Kors, Milk, Nicole Miller, Nike, Oscar de la Renta, Pepsi, Perry Ellis, Randy Kemper, Richard Tyler, Rifat Ozbek, Swatch, Todd Oldham, Tommy Hilfiger, Victoria's Secret ir Yves Saint Laurent. Fotografavosi aukštosios mados žurnalų Vogue, Harper's Bazaar, Cosmopolitan ir Elle viršeliams.
1997 m. pelnė VH1 apdovanojimą kaip metų supermodelis.
1998 m. išleido knygą „Tyra’s Beauty, Inside and Out“.
2005 m. oficialiai pasitraukė iš modelio karjeros. Paskutiniu pasirodymu tapo 2005 m. Victoria's Secret madų šou.
Filmavosi Michael Jackson „Black or White“, Tina Turner „Love Thing“, Mobb Deep „Trife Life“ ir George Michael „Too Funky“ vaizdo klipuose. 2004 m. išleido savo pirmąjį singlą pavadinimu „Shake Ya Body“. Vėliau įrašė dar kelis sėkmingus singlus. Ypatingai daug dėmesio sulaukė Banks singlas „K.O.B.E.“, kuris buvo atliktas kartu su Kobe Bryant.
Kraujeliai

Aplinkinės gyvenvietės

Stirnių kaimas 
 Mindūnai
Heizenbergo stipendija

Heizenbergo stipendija, oficialiai - Heizenbergo programa (vok. Heisenberg-Programm, jos sudėtinė dalis yra Heizenbergo stipendija, vok. Heisenberg-Stipendium), taip pat nuo 2005 m. lapkričio mėn. - Heizenbergo profesūra - Vokietijos mokslinių tyrimų bendrijos DFG stipendijų programa mokslininkams, atitinkantiems ilgalaikės profesūros reikalavimus, ruoštis vadovaujamai mokslinei veiklai ir atlikti bei gilintis į mokslinius tyrimus.
Programa pavadinta vokiečių fiziko Nobelio premijos laureato Werner Heisenberg (g. 1932 m.), padariusio atradimą vos 25 metų amžiaus, vardu.

Dydis, trukmė

Heizenbergo stipendijos dydis - apie 4000 eurų per mėn. Taip pat galima papildoma finansinė parama, pvz., kompensuojamos lėšos moksliniam personalui, tyrimų technikai, prietaisams, kelionei ir publikacijoms. Programos trukmė - iki 5 m. Terminuota Heizenbergo profesūra po tarpinio vertinimo bei pritarimo jos pratęsimui gali tapti nuolatine, t. y. toliau finansuojama.
Analogiška yra Emmy Noether programa.
Čebatoriai

Istorija

1551 m. Valkininkų dvare buvo įsteigta šaunamųjų ginklų kalykla, įsikūrė įvairių specialybių amatininkų. 1555–1556 m., per valakų reformą, aplink Valkininkus įkurti amatininkų kaimai: Čebatoriai, Kalviai, Puodžiai ir kiti. Jie su miesteliu sudarė funkciniu požiūriu vientisą teritorinį kompleksą – pramoningiausią Lietuvos didžiųjų kunigaikščių dvarų.
Geri metai (filmas)

Siužetas

Klestintis finansų biržos makleris iš Londono Maksas Skineris vyksta į Prancūziją, kur yra nedidelis vynuogynas, kurį jis paveldėjo mirus dėdei Anri. Maksas planuoja jį parduoti, tačiau atvykus paaiškėja, kad yra dar žmonių pretenduojančių į jo teisėtą turtą. Vieną dieną į duris pasibeldžia žavi amerikietė ir pareiškia, kad ji – Makso pusseserė, dėdės Anri duktė, taigi ir teisėta vynuogyno paveldėtoja.
Neįtikėtinų įvykių ir atradimų grandinė priverčią Maksą iš naujo pažiūrėti į tikrąsias šio pasaulio vertybes….
Džiuvečas

Džiuvečas (Diuvečas) – karštas mėsos patiekalas, gaminamas iš kiaulienos ir jautienos su ryžiais, pomidorais, svogūnais, paprika, moliūgu. Pagardinama petražolių, salierų lapeliais, druska, pipirais.
Visos daržovės ir prieskoniai susmulkinami, sumaišomi, pasūdomi, apipilami aliejumi. Puode daržovės sluoksniuojamos su nedideliais gabalėliais supjaustyta mėsa. Vietoje kiaulienos ir jautienos kai kuriuose vietovėse dedama aviena. Viršuje užberiami perplauti ryžiai ir papuošiama pomidorų skiltelėmis. Troškinama apie 2 valandas. Troškinys į stalą patiekiamas tiesiog puodelyje. Prie jo būtinai paduodamas pyragas.